Kendelse om genoptagelse af sag på betingelse af, at sagsøgte stiller sikkerhed for de idømte sagsomkostninger
Ret: Retten i Esbjerg (1. instans)
Faggruppe: Civilsag — Almindelig civil sag
Sagsemner: Retspleje og civilproces;

RETTEN I ESBJERG

Den 26. september 2011 kl. 10:30 blev retten sat på domhuset af Dommer.

Der blev foretaget i offentligt retsmøde
sag nr. BS 1-1721/2010:

G4S Secirotu Services A/S
Roskildevej 157
2620 Albertslund
mod
Sagsøgte
Adresse
By

Der blev fremlagt:
- Sagsøgtes brev af 24. juli 2011 til retten,
- sagsøgers advokats brev af 9. august 2011,
- mail fra sagsøgerens advokat af 6. september 2011.

Dommeren bemærkede, at sagsøgte er udeblevet under hovedforhandlingen,
inden sagsøgte havde nedlagt sin påstand, hvilket har samme retsvirkning som
udeblivelse fra et retsmøde under sagens forberedelse, jf. retspleje-lovens §
362, stk. 1.

Det fremgår af retsplejelovens § 367, at den, der er dømt som udeblevet, kan
kræve sagen genoptaget, når han skriftligt indgiver anmodning herom til ret-
ten inden 4 uger fra dommens afsigelse. Retten kan undtagelsesvist genopta-ge
sagen, hvis anmodning indgives senere, men inden 1 år efter afsigelsen.

Retten kan betinge genoptagelse af, at sagsøgte betaler de sagsomkostninger,
der er pålagt ham, eller stiller sikkerhed for betalingen. Anmodningen om
genoptagelse af en sag har samme opsættende virkning som anke, jf. retsple-
jelovens § 480.

Sagsøgerens advokat har anført i sit brev af 9. august 2011 til retten, at det er
sagsøgerens opfattelse, at sagen ikke kan genoptages efter retsplejelovens §
367, men at sagsøgte derimod må anke sagen i medfør af retsplejelovens § 369.

Retten afsagde straks sålydende

Kendelse:

Da sagsøgte er udeblevet under hovedforhandlingen, inden sagsøgte har ned-
lagt sin påstand og derefter er blevet dømt som udeblevet, finder retten, uan-set
at retten under hovedforhandlingen har ladet sagsøgerens advokat proce-



Side 2/2

dere sagen, at sagen kan kræves genoptaget, jf. retsplejelovens § 347, stk. 1.

Retten har fundet, at sagsøgte var lovligt indvarslet til hovedforhandlingen, da
tidspunktet for hovedforhandlingen var blevet fastsat i et retsmøde den 12.
januar 2011, hvor sagsøgte var til stede, og at sagsøgte ifølge brevkopi
efterfølgende er blevet indkaldt til hovedforhandlingen..

På sagsøgtes begæring besluttede retten at genoptage sagen på betingelse af, at
sagsøgte inden den 25. oktober 2011 stiller sikkerhed for de idømte sags-
omkostninger på 900 kr., jf. retsplejelovens § 367, stk. 1.

Sikkerhedsstillelsen skal inden den nævnte frist indbetales til Retten i Es-bjerg.
Når sikkerhedsstillelsen er modtaget, vil retten tage stilling til genop-tagelse af
sagen.

Hvis sagsøgte ikke reagerer inden ovennævnte frist i sagen, vil genoptagel-sen
blive afvist, hvorefter den allerede afsagte dom står ved magt.

Thi bestemmes:

Sagen genoptages på betingelse af, at sagsøgte inden den 25. oktober 2011
stiller sikkerhed for de idømte sagsomkostninger på 900 kr. Har sagsøgte ik-ke
stillet sikkerhed inden den nævnte frist til Retten i Esbjerg, vil sagen bli-ve
afvist, hvorefter den allerede afsagte dom står ved magt.

Udskrift af retsbogen sendes til sagsøgerens advokat samt forkyndes for sag-
søgte.

Sagen udsat.

Retten hævet.

Dommer